Jürilill

Jürilill (Cardamine L.) on kapsalaadsete seltsi ristõieliste sugukonda kuuluv perekond.

Jürilille perekonda kuulub 150 liiki üheaastaseid ja mitmeaastaseid rohttaimi. Nad kasvavad kõigil mandritel peale Antarktika.

Nimi
Jürilille kirjeldas esimesena teaduslikult Linnaeus 1753. Ladinakeelne nimi cardamine tuleb kreeka sõnast kardamon, mis tähendab aedsalatit ehk salatikressi. Selle nime andsid talle juba Linné-eelsed autorid.

Kirjeldus
Jürililled kasvavad kuni 60 cm kõrgeks. Vars on pikk, püstine (harva tõusev või lamav) ja harunenud. Varresõlmed ei ole kõvad.

Nendel jürililleliikidel, mis vanasti arvati eraldi perekonda Dentaria, on maa all lihakas risoom. Mõnel liigil on juuremügarad.

Lehed
Lehed paiknevad varrel vahelduvalt, harvem vastastikku, ja võivad suuruselt olla väga mitmesugused, tillukestest kuni keskmise suuruseni. Nad on sulgjad või kahelisulgjad, tavaliselt terava tipuga. Alamperekonna Dentaria liikidel jagunevad lehed 3–5 osaleheks, millest igaüks on üle 3 cm pikk. Teistel liikidel on lehed jagunemata ja ligi 3 cm pikad. Nad võivad moodustada kodariku või kasvada varrel, isegi selle ülemises osas. Leheserv võib olla terve, saagjas või hambuline. Leheroots on kuni 2 cm pikk, aga võib ka puududa. Rootsuga ühinemise kohas võib leht olla pisut südamekujuline. Abilehed on väikesed. Lehed ja vars on tavaliselt pisut karvased.

Õied
Õied on radiaalsümmeetrilised ja moodustavad kännase või kobarasarnase paljuõielise õisiku. Õied on tavaliselt valged, harvem roosad või punased ja tillukesed kuni keskmise suurusega. Õied on ühekojalised. Kroonlehed on pikemad kui tupplehed. Kroonlehti on 4 ja nad on 5–8 mm pikad, tupplehed on umbes 3 mm pikad. Kandelehed on üksnes liigil Cardamine pattersonii. Tolmukaid on 6, harvem 4, ja nad paiknevad kahes ringis. Tolmukapead on kollased või punased. Õie keskel on mõnel liigil nektaarium, aga kõigil ei ole. Lühike emakakael lõpeb peakujulise emakasuudmega, mis on kergelt kahehõlmaline.

Viljad
Vili on pikk ja peenike kõdrake, kus on palju (20–100) seemneid. Kõdrakese poolmed käänduvad vilja küpsedes spiraalselt, nii et kui vili avaneb, siis pole avanemisjoon sirge. Seemned ei ole kinnitunud kõdrakese vaheseina külge, nii et kõdrake on vahel seemnete ebaühtlase paiknemise tõttu kühmuline. Seemned on kollakaspruunid, piklikud ja tiivulised.

Eesti liigid
Cardamine amara – mõru jürilill (hajusalt)
Cardamine bulbifera – hammasjuur (paiguti Lääne- ja Põhja-Eestis)
Cardamine flexuosa – nõtke jürilill, ka Cardamine drymeja
Cardamine hirsuta – kare jürilill (haruldane)
Cardamine impatiens – mets-jürilill (paiguti)
Cardamine occulta – sala-jürilill
Cardamine pratensis – aas-jürilill (tavaline)
Cardamine pratensis subsp. paludosa – hambune jürilill, ka Cardamine dentata (hajusalt)

Muid liike
 Cardamine abchasica – abhaasia jürilill, ka Cardamine georgiana
 Cardamine altaica – altai jürilill, ka Cardamine glandulosa
 Cardamine africana
 Cardamine amporitana
 Cardamine angulata
 Cardamine angustata 
 Cardamine bellidifolia – kirikakralehine jürilill
 Cardamine bilobata
 Cardamine breweri
 Cardamine bulbosa 
 Cardamine caldeirarum
 Cardamine californica 
 Cardamine changbaiana
 Cardamine chenopodiifolia
 Cardamine clematitis
 Cardamine concatenata 
 Cardamine constancei 
 Cardamine cordifolia 
 Cardamine corymbosa
 Cardamine debilis 
 Cardamine digitata 
 Cardamine diphylla 
 Cardamine dissecta 
 Cardamine douglassii
 Cardamine enneaphyllos – üheksalehine jürilill, ka Cardamine enneaphylla
 Cardamine fargesiana
 Cardamine flagellifera 
 Cardamine gambelii
 Cardamine glacialis
 Cardamine glanduligera – näärmekas jürilill
 Cardamine gouldii 
 Cardamine gunnii
 Cardamine gunnii-lilacina
 Cardamine heptaphylla – seitsmelehine jürilill, ka Cardamine baldensis
 Cardamine jamesonii
 Cardamine keysseri
 Cardamine kruesseli 
 Cardamine laciniata
 Cardamine lihengiana Cardamine lilacina
 Cardamine lojanensis
 Cardamine longii 
 Cardamine lyrata – lüüra-jürilill, ka Cardamine argyi
 Cardamine macrocarpa
 Cardamine macrophylla – suurelehine jürilill
 Cardamine maritima
 Cardamine matthiola
 Cardamine maxima 
 Cardamine micranthera 
 Cardamine microphylla – suurelehine jürilill
 Cardamine montelucii
 Cardamine nuttallii
 Cardamine nymanii
 Cardamine obliqua
 Cardamine occidentalis 
 Cardamine oligosperma 
 Cardamine pachystigma 
 Cardamine palustris
 Cardamine parviflora 
 Cardamine pattersonii 
 Cardamine paucijuga
 Cardamine penduliflora
 Cardamine pensylvanica 
 Cardamine pentaphyllos – viielehine jürilill, ka Cardamine clusiana
 Cardamine pulcherrima
 Cardamine purpurascens
 Cardamine purpurea 
 Cardamine regeliana
 Cardamine residifolia – reseedalehine jürilill
 Cardamine raphanifolia
 Cardamine rotundifolia 
 Cardamine rupicola
 Cardamine scutata
 Cardamine seidlitziana
 Cardamine tenera
 Cardamine trichocarpa
 Cardamine trifolia – kolmetine jürilill
 Cardamine uliginosa

Kategooria:Ristõielised